Изх. № 543/19.05.2025 г.

**О Б Я В А**

На основание чл. 29, ал. 2 от Правилника за прилагане на Закона за публичните предприятия, във връзка с т. 1 от Приложение №1 към чл. 29, ал. 2 от ППЗПП, Решение по Протокол от 12.05.2025 г. на Съвета на Директорите на МБАЛ „Христо Ботев“ АД – Враца, и Решение № 167/19.05.2025 г. на Изпълнителния директор на МБАЛ „Христо Ботев“ АД –Враца за откриване на търга,

**МБАЛ „ХРИСТО БОТЕВ“ АД – гр. Враца**

**О Б Я В Я В А**

**ТЪРГ ЗА ОТДАВАНЕ ПОД НАЕМ НА НЕДВИЖИМ ИМОТ, СОБСТВЕНОСТ НА МБАЛ „ХРИСТО БОТЕВ“ АД - ВРАЦА, ПРЕДСТАВЛЯВАЩ: ПОДЗЕМЕН ГАРАЖ, ИМОТ С ИДЕНТИФИКАЦИОНЕН НОМЕР № 12259.1024.116.41, РАЗПОЛОЖЕН В ПИ С ИДЕНТИФИКАЦИОНЕН НОМЕР № 12259.1024.116, БУЛ. „2-РИ ЮНИ“ № 66, ГР. ВРАЦА, СЪС ЗАСТРОЕНА ПЛОЩ: 682 КВ. М.**

**I. Описание на обекта:**

**1. Недвижим имот, собственост на МБАЛ „Христо Ботев“ АД - Враца, представляващ: подземен гараж, имот с идентификационен номер № 12259.1024.116.41, разположен в ПИ с идентификационен номер № 12259.1024.116, бул. „2-ри юни“ № 66, гр. Враца, със застроена площ: 682 кв. м.**

**Начална цена за месечен наем** - 1 030,00 (хиляда и тридесет) лева без включено ДДС - съгласно определената начална цена от независим оценител. В наемната цена не са включени консумативни разходи, свързани с ползването на имота (електроенергия).

**Стъпка на наддаване**, при еднакви най-високи предложения: – 5 на сто от началната цена.

**Размер на депозита за участие:** 100,00 (сто) лева. Депозитът се внася в брой в касата на дружеството или по банкова сметка на МБАЛ „Христо Ботев“ АД - Враца:IBAN: BG95STSA93000023463650, BIC: STSABGSF, Банка ДСК, в срок до 15:00 часа на деня, предхождащ датата на провеждане на търга.

**II. Вид на търга –** с тайно наддаване в закрито заседание.

**III.  Срок за отдаване под наем:** 10 (десет) години, считано от датата на сключване на договора за наем;

**IV. Дата, място и час на провеждане на търга**:

Търгът ще се проведе на 04.06.2025 г. от 11:00 часа, в заседателната зала на втори етаж на МБАЛ „Христо Ботев“ АД, гр. Враца, бул. „Втори юни“ № 66 /административен корпус/.

**V. Общи условия:**

**5.1. Условия за оглед на обекта:**

Огледът на обекта се осъществява всеки работен ден, след представяне на документ за закупена тръжна документация, с уговорен час от 7:30 ч. до 15:00 часа на деня, предхождащ датата на провеждане на търга, тел. 0882 997145– Николай Борисов.

**5.2 Начин на плащане** – месечната наемна цена се изплаща от наемателя на наемодателя най-късно до 10-то число на текущия месец, въз основа на сключен договор за наем.

**5.3. Ред за закупуване на тръжната документация, размер и начин на плащане на нейната цена и място на нейното получаване:**

Тръжната документация се закупува от деловодството на МБАЛ „Христо Ботев“ АД, стая 196, на цена 50 (петдесет) лв., платими в брой в касата на дружеството или по банкова сметка IBAN: BG95STSA93000023463650, BIC: STSABGSF. Тръжната документация се закупува до 15:00 часа на деня, предхождащ датата на провеждане на търга.

**5.4. Краен срок за приемане на заявленията за участие: до 15:00 часа на деня, предхождащ датата на провеждане на търга.**

Заявленията за участие се подават в запечатан непрозрачен плик в деловодството на МБАЛ „Христо Ботев“ АД /стая 196/, на адрес гр. Враца, бул. „Втори юни” № 66 /по пощата, с куриер или на ръка/, като върху плика се отбелязват името на участника и цялостното наименование на обекта на търга.

Освен заявлението за участие в търга, в плика се прилага:

- документ за закупена тръжна документация;

- документ за внесен депозит;

- декларация, че участникът не е длъжник по договори с МБАЛ „Христо Ботев“ АД - Враца;

- декларация, че участникът е съгласен с условията на проектодоговора за наем;

- декларация за съгласие за обработване на личните данни;

- декларация за извършен оглед на обекта;

- нотариално заверено пълномощно от титуляря или от управителния орган, ако предложението е подписано от пълномощник;

- малък запечатан непрозрачен плик, съдържащ ценовото предложение на участника.

**5.5. Няма специални изисквания към участниците** - може да участват всякакви физически и юридически лица. Всеки участник се легитимира с лична карта, юридическото лице с удостоверение за актуално състояние /разпечатка от Търговския регистър/, а когато участва пълномощник той трябва да е с нотариално заверено пълномощно.

В деня на провеждането на търга комисията разпечатва подадените пликове, проверява дали са спазени условията за участие в търга и обявява редовността на подадените документи. В случай, че установи непълнота на представените документи или неспазване на изискванията, посочени в тръжната документация, комисията отстранява от участие нередовния кандидат.

Ценовите предложения се подписват от всеки член на комисията по търга.

**5.6. Търгът може да се проведе и когато е подадено само едно заявление за участие.**

**5.7. При възникване на обстоятелства, които правят невъзможно откриването на търга или неговото приключване**, комисията съставя протокол, въз основа на който предприятието определя провеждането на нов търг.

**5.8. За спечелил търга участник** се определя този, който е предложил най-висока месечна наемна цена без ДДС за обекта.

**5.9. При предложена еднаква най-висока цена** от повече участници, търгът продължава между тях с явно наддаване, като наддаването започва от предложената наемна цена и със стъпка на наддаване, посочена в т. I от настоящата обява.

**5.10. Спечелилият търга участник е длъжен да сключи договор за наем с наемодателя, в едномесечен срок от уведомяването му, че е спечелил търга** **и след плащане на:**

1. гаранция за изпълнение на договора, в размер на едномесечната наемна цена (същата, ако няма основание за задържане, изразено в писмена форма от Наемодателя, се освобождава след прекратяване на договора и депозиране на писмена молба от Наемателя в деловодството на МБАЛ „Христо Ботев“ АД – Враца);

2. вноската за първия месечен наем.

В случай на неплащане на гаранцията за изпълнение на договора и вноската за първия месечен наем от спечелилия търга в посочения по-горе срок, се приема, че същият се е отказал от сключването на договора. В такъв случай внесеният от него депозит се задържа и за спечелил може да бъде определен участникът, предложил следваща по размер наемна цена.

**5.11. Депозитите на неспечелилите участници се връщат в 14-дневен срок от подаване на заявление от съответния участник с указване как да му бъде върнат депозита.** Депозитът на спечелилия търга и сключил договор за наем участник не се възстановява, а се приспада при плащане на договорената наемна цена.

**5.12. Ден, място и час на повторно провеждане на търга** – В случай, че няма подадено заявление за участие, повторен търг ще се проведе на 09.06.2025 г. от 11:00 часа, при същите условия.

С настоящата обява се разгласяват условията на търга чрез публикуване на интернет страниците на Агенцията за публичните предприятия и контрол и на МБАЛ „Христо Ботев“ АД – Враца, най-малко 14 дни преди провеждането на търга, съгласно т. 2 от Приложение № 1 от ППЗПП.

**Д-Р КЕТИ ЦЕНОВА**

**ИЗПЪЛНИТЕЛЕН ДИРЕКТОР**